
Ονοματεπώνυμο : Μητσούλας Δημήτριος
Ειδικότητα : ΠΕ-12.05 (ηλ/γος μηχ/κος)
Μάθημα : Ειδικές Ηλεκτρικές Εγκαταστάσεις
Τάξη που διδάσκεται : Γ (Β κύκλος) Ηλεκτρολόγων
Διδακτική Ενότητα : 3.3.1.7 Σύγκριση λαμπτήρων φθορισμού με τους λαμπτήρες πυράκτωσης
Διδακτικοί στόχοι : 
· Να περιγράφουν την αρχή λειτουργίας  των λαμπτήρων πυράκτωσης

· Να περιγράφουν την αρχή λειτουργίας  των λαμπτήρων φθορισμού

· Να αναφέρουν και διακρίνουν πλεονεκτήματα και μειονεκτήματα των λαμπτήρων φθορισμού σε σχέση με τους λαμπτήρες πυράκτωσης
· Να επιλέγουν τον κατάλληλο λαμπτήρα, ανάλογα με τις συνθήκες του χώρου και τις ανάγκες του πελάτη 
Διδακτική μέθοδος:  διαλεκτική - διερευνητική
Μέσα διδασκαλίας-Υλικά - Προϋποθέσεις
Τεχνολογία που θα αξιοποιηθεί

Πρόσβαση στο διαδίκτυο για όλους τους μαθητές (μέσω προγράμματος πλοήγησης) και αποστολή/λήψη ηλεκτρονικών γραμμάτων (μέσω προγράμματος ηλεκτρονικής αλληλογραφίας).
Περιήγηση στην ιστοσελίδα του καθηγητή, η οποία έχει δημιουργηθεί με το πρόγραμμα Microsoft Frontpage, και έχει αναρτηθεί στο Πανελλήνιο Σχολικό Δίκτυο.
Περιγραφή του μαθήματος (βήματα διδασκαλίας)

Αρχικά γίνεται σύνδεση με τα προηγούμενα μαθήματα (τεχνικά χαρακτηριστικά των 2 κύριων τύπων λαμπτήρων).
Κατόπιν γίνεται η παρουσίαση (βλέπε Φύλλο Παρουσίασης), μέσω της πλοήγησης των μαθητών στην ιστοσελίδα μου : http://users.sch.gr/dmitso  στην επιλογή Μαθήματα - Σύγκριση λαμπτήρων φθορισμού με τους λαμπτήρες πυράκτωσης. 
Ακολουθεί συζήτηση με τους μαθητές, για τα τυχόν δυσνόητα σημεία της ενότητας καθώς και αν έγιναν κατανοητές όλες οι διαφορές των 2 τύπων λαμπτήρων.
Δραστηριότητα μαθητών (Εφαρμογή) 
Οι μαθητές μοιράζονται σε ομάδες των 8 ατόμων. Στα άτομα κάθε ομάδας  μοιράζονται 8 καρτέλες με τα ακόλουθα χαρακτηριστικά των λαμπτήρων :

· Απόδοση

· Διάρκεια ζωής

· Κόστος αγοράς

· Πρόσθετα εξαρτήματα

· Ηλεκτρομαγνητικά παράσιτα

· Απόδοση χρωμάτων

· Θάμβωση
· θερμοκρασία λειτουργίας

Το κάθε άτομο τοποθετεί την καρτέλα του σε έναν από 2 πίνακες, εκ των οποίων ο ένας έχει τίτλο Πλεονεκτήματα και ο άλλος Μειονεκτήματα.  Κατόπιν ελέγχουμε αν τοποθετήθηκαν οι καρτέλες  στο σωστό πίνακα. 
Τρόπος αποτίμησης επίδοσης- Αξιολόγηση μαθητών
Η αξιολόγηση των μαθητών γίνεται με το Φύλλο Αξιολόγησης (Τεστ), το οποίο υπάρχει σαν υπερσύνδεσμος (Φύλλο Αξιολόγησης (Τεστ))  στο τέλος της διδακτικής ενότητας . Ο κάθε μαθητής το συμπληρώνει μόνος του, το αποθηκεύει με το όνομά του και το στέλνει στην ηλεκτρονική μου διεύθυνση αλληλογραφίας (dmitso@sch.gr). 
Η βαθμολογία του Φύλλου Αξιολόγησης (Τεστ) αποστέλλεται στην ηλεκτρονική διεύθυνση αλληλογραφίας του κάθε μαθητή.

Ανάθεση εργασίας
Οι μαθητές μπορούν να βρουν διαφημιστικά άρθρα από περιοδικά ή από το διαδίκτυο, τα οποία να αναφέρονται στα πλεονεκτήματα των 2 τύπων λαμπτήρων (πυράκτωσης και φθορισμού). Να τα συγκρίνουν με τα πλεονεκτήματα που αναφέρονται στη διδακτική ενότητα. Τα αποτελέσματα των συγκρίσεων να τα στείλουν στην διεύθυνση της ηλεκτρονικής μου αλληλογραφίας. 
Βιβλιογραφία
· Δημητρόπουλος Β.- Βαρβατσουλάκης Μ.- Κουτουλάκος Χρ.- Γεωργάκης Θ., «Ειδικές Ηλεκτρικές Εγκαταστάσεις» Α΄ τεύχος, Έκδοση Ο.Ε.Δ.Β., Αθήνα 2006.

